ಒಂದು ಸಂಗತಿ, ವಿಷಯ, ವಸ್ತು ಅಥವಾ ಘಟನೆಗಳ ಪರ್ಯಾಯ ಪ್ರತಿನಿಧಿತ್ವವನ್ನು ಸಂಕೇತವೆನ್ನುವರು. ಉದಾಹರಣೆಗೆ ರಾಷ್ಟ್ರಧ್ವಜ. ಒಂದು ರಾಷ್ಟ್ರದ ಸಂಕೇತ ಒಂದು ಸಂಗತಿ ಇನ್ನೊಂದು ಸಂಗತಿಯನ್ನು ಪರೋಕ್ಷವಾಗಿ, ಬಹಳ ಸಂಕೀರ್ಣ ರೂಪದಲ್ಲಿ ಚಿತ್ರಿಸುತ್ತದೆ; ಮತ್ತು ಆ ಸಂಕೇತ ಬಹುತೇಕ ಸುಪ್ತಚೇತನದಲ್ಲಿ ದಮನಕ್ಕೆ ಒಳಗಾಗಿರುವ ಲೈಂಗಿಕ ವಿಷಯಗಳಿಗೆ ಸಂಬಂಧಿಸಿದ್ದಾಗಿರುತ್ತದೆ ಎಂದು ಸಿಗ್ಮಂಡ್ ಫ್ರಾಯ್ಡ್ ಹೇಳುತ್ತಾನೆ. 

ಸಂಕೇತ ಒಂದು ರೀತಿಯ ಸಂಕ್ಷೇಪಣಾ ತಂತ್ರ. ಅಂದರೆ ಅನೇಕ ಸಂಗತಿ, ವಿಷಯ ಭಾವ ಮುಂತಾದವು ಒಂದು ಸರಳ ಸಂಕೇತದಲ್ಲಿ ಅಡಕವಾಗಿರುತ್ತವೆ. ಉದಾಹರಣೆಗೆ ಭಾರತದ ರಾಷ್ಟ್ರಧ್ವಜದಲ್ಲಿ ಕೇಸರಿ, ಬಿಳಿ ಮತ್ತು ಹಸಿರು ಬಣ್ಣಗಳಿದ್ದು ನಡುವೆ ಚಕ್ರವಿದೆ. ಇವು ಅನೇಕ ಭಾವನೆಗಳ ಸಮೂಹವಾಗಿವೆ. ಇವುಗಳನ್ನು ಭಾಷೆಯ ಮೂಲಕ ಪ್ರಕಟ ಮಾಡಿದರೆ ದೀರ್ಘವಾಗುತ್ತವೆ. 

ಸಂಕೇತ ಭಾಷೆಯಲ್ಲಿ ಅಂಗಾಂಗಳನ್ನು ಬಳಸಲಾಗುತ್ತದೆ. ಸಂಕೇತ ಭಾಷೆ ಮತ್ತು ಭಾವಾಭಿನಯಗಳೆರಡೂ ಒಂದೇ ಎಂಬ ತಪ್ಪು ಅಭಿಪ್ರಾಯವೂ ಇದೆ. ಭಾವಾಭಿನಯವನ್ನು ಯಾರು ಬೇಕಾದರೂ ಮಾಡಬಹುದು. ಆದರೆ ಸಂಕೇತ ಭಾಷೆಯನ್ನು ಸಂವಹನಕ್ಕಾಗಿ ಬಳಸಲು ವಿಶೇಷ ತರಬೇತಿಯ ಅಗತ್ಯವಿರುತ್ತದೆ. ಭಾವಾಭಿನಯದಲ್ಲಿ ಇಡೀ ಶರೀರವನ್ನು ಬೇಕಾದ ಹಾಗೆ ಬಳಸಲು ಸಾಧ್ಯವಿದೆ. ಸಂಕೇತ ಭಾಷೆಯಲ್ಲಿ ತಲೆಯಿಂದ ಸೊಂಟದವರೆಗಿನ ಭಾಗಗಳನ್ನು ಮಾತ್ರ ಬಳಸಬೇಕಾಗುತ್ತದೆ. ಭಾವಾಭಿನಯಕ್ಕೆ-ಈ ಮಿತಿ ಇಲ್ಲ. ಸಂಕೇತ ಭಾಷೆಯನ್ನು ಕುಳಿತು ಅಥವಾ ನಿಂತು ಸಂವಹನ ಮಾಡಬಹುದು.

ಸಂಕೇತ ಭಾಷೆ
ಸಂಕೇತ ಭಾಷೆಯ ವಿಂಗಡಣೆ
ಕೈ ಸಂಕೇತ
ಸಂಕೇತವೆಂದರೇನು?